# 

**Записник од 33-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 33-тата седница на Советот на Општина Берово одржана на ден 11.08.2023 година со почеток во 08:00 часот во салата за состаноци при општина Берово*.**

Седницата ја отвори и со неа раководеше Претседателката на Советот на Општина Берово г-ѓа Марија Буровска.

Од вкупно 15 Советници на седницата присуствуваа 14 Советници и тоа: Марија Буровска, Владо Методиев Стево Суџуковиќ, Славица Фурнаџиска, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

Советничката Ангела Здравковска беше отсутна на почетокот на 33тата седница на Совте на општина Берово.

На Седницата присуствуваa Градоначалникот на општина Берово Звонко Пекевски и Емилија Ваканска како правна поддршка.

Претседателката на Совет, Марија Буровска, за работа на 33-т-ата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 32-та седница на Совет на Општина Берово;
2. Р Е Ш Е Н И Е за избор на Командир на Полициска станица од општа надлежност Берово;
3. Образец K1 – Квартален извештај за извршувањето на Буџетот на општина Берово за извештајниот период 01.01.2023 – 30.06.2023 година (втор квартал);
4. Образец К2 - Квартален извештај за достасани ненамирени обврски на општина Берово период за извештаен период за квартал од 01.01.2023 – 30.06.2023 година (втор квартал);
5. Образец К3 - Квартален извештај за промените на состојбата на секое задолжување на општините и јавните претпријатија основани од општините за извештаен период за квартал од 01.01.2023 – 30.06.2023 година (втор квартал);
6. Предлог О Д Л У К А за давање на согласност за обезбедување на дизел гориво за чистење на Ормански Поток на територијата на општина Берово;
7. Годишна Програма за работа на ООУ “Никола Петров Русински” с.Русиново, Берово за учебната 2023/2024 година;
8. Предлог О Д Л У К А за давање на согласност за распределба на пластични канти за отпад;
9. Предлог O Д Л У К А ЗА ДАВАЊЕ НА ПОЗИТИВНО МИСЛЕЊЕ И ОДОБРУВАЊЕ НА Урбанистички проект со план за парцелација за формирање на градежни парцели со намена А4.5 - Ловни домови и ловни куќи, од ДУП Берово, КО Берово, Општина БЕРОВО;
10. Советнички иницијативи и прашања;
11. Барања од институции и граѓани.

За збор се јави Градоначалникот Звонко Пекевски и побара точка 9:

1. **Предлог O Д Л У К А ЗА ДАВАЊЕ НА ПОЗИТИВНО МИСЛЕЊЕ И ОДОБРУВАЊЕ НА Урбанистички проект со план за парцелација за формирање на градежни парцели со намена А4.5 - Ловни домови и ловни куќи, од ДУП Берово, КО Берово, Општина БЕРОВО;**

да биде повлечена од разгледување и на нејзино место да биде точката

* **Предлог О Д Л У К А за доделување парична помош за настраданите граѓани од поплавите во Република Словенија;**

за која советниците претходно имаат добиено материјали за разгледување.

Бидејќи никој од советниците не се јави за збор, се премина на гласање и **со 14 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен следниот:

**ДНЕВЕН РЕД**

1. Записник од 32-та седница на Совет на Општина Берово;
2. Р Е Ш Е Н И Е за избор на Командир на Полициска станица од општа надлежност Берово;
3. Образец K1 – Квартален извештај за извршувањето на Буџетот на општина Берово за извештајниот период 01.01.2023 – 30.06.2023 година (втор квартал);
4. Образец К2 - Квартален извештај за достасани ненамирени обврски на општина Берово период за извештаен период за квартал од 01.01.2023 – 30.06.2023 година (втор квартал);
5. Образец К3 - Квартален извештај за промените на состојбата на секое задолжување на општините и јавните претпријатија основани од општините за извештаен период за извештаен период за квартал од 01.01.2023 – 30.06.2023 година (втор квартал);
6. Предлог О Д Л У К А за давање на согласност за обезбедување на дизел гориво за чистење на Ормански Поток на територијата на општина Берово;
7. Годишна Програма за работа на ООУ “Никола Петров Русински” с.Русиново, Берово за учебната 2023/2024 година;
8. Предлог О Д Л У К А за давање на согласност за распределба на пластични канти за отпад;
9. Предлог О Д Л У К А за доделување парична помош за настраданите граѓани од поплавите во Република Словенија;
10. Советнички иницијативи и прашања;
11. Барања од институции и граѓани.
12. ***Записник од 32-рата седница на Совет на Општина Берово;***

Претседателката на Совет, Марија Буровска, отвори расправа по дадената точка. Никој од советниците не се јави за збор, па се премина на гласање и **со 14 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен *Записник од 32-рата седница на Совет на Општина Берово;*

1. ***Р Е Ш Е Н И Е за избор на Командир на Полициска станица од општа надлежност Берово;***

Претседателката на Совет, Марија Буровска, отвори расправа по дадената точка и истакна дека МВР доставува предлог листа на кандидати за Командир на Полициска станица од општа надлежност Берово и ги прочита имињата на предложените кандидати, како и условите предвидени со закон кои треба да ги исполнуваат кандидатите за командир на Полициската станица. За збор се јави координаторот на советничката група на ВМРО ДПМНЕ, советникот Петар Ружински, и истакна дека советничката група на ВМРО ДПМНЕ, од предложените кандидати дава поддршка на Гоце Шишовски. За збор се јави и координаторот на советничката група на СДСМ, советничката Славица Фурнаџиска, која истакна дека и советничката група на СДСМ дава поддршка на кандидатот Гоце Шишовски. Бидејќи никој друг од советниците не се јави за збор, се премина на гласање и **со 14 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоено *Р Е Ш Е Н И Е за избор на Командир на Полициска станица од општа надлежност Берово* и за Командир на Полициска станица од општа надлежност Берово е избран Гоце Шишовски.

1. ***Образец K1 – Квартален извештај за извршувањето на Буџетот на општина Берово за извештајниот период 01.01.2023 – 30.06.2023 година (втор квартал);***

Претседателот на Совет Марија Буровска, отвори расправа по дадената точка и даде збор на Градоначалникот Пекевски кој истакна дека кварталните извештаи се дадени во поопширна форма со детални образложенија, со цел да ја зголемиме транспарентноста на нашата општина, за да можат граѓаните да имаат увид во работата и трошењето на средствата од буџетот на општината. За збор се јави претседателката на комисијата за финансирање, Славица Фурнаџиска, која истакна дека комисијата нема одржано состанок за разгледување на кварталните извештаи, од причина што изготвувачот на истите користи годишен одмор, но и како што истакна Градоначалникот, се е дадено детално во извештаите. Никој од советниците не се јави за збор, се премина на гласање и **со 8 гласа ЗА, НЕМА советници кои гласаа ПРОТИВ, 6 ВОЗДРЖАНИ советници** е усвоен *Образец K1 – Квартален извештај за извршувањето на Буџетот на општина Берово за извештајниот период 01.01.2023 – 30.06.2023 година (втор квартал);*

1. ***Образец К2 - Квартален извештај за достасани ненамирени обврски на општина Берово период за извештаен период за квартал од 01.01.2023 – 30.06.2023 година (втор квартал);***

Претседателот на Совет Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека во овој образец најголемата сума за задолжување се однесува на реконструкција на ул.Борис Кидрич во износ од 2 388 671 денари, но со оглед на фактот што овој извештај е за период до 30.06.2023 година, во меѓувреме сигурно има вршено уплати и очекувано е оваа сума да е намалена.

Никој од советниците не се јави за збор па се премина на гласање и **со 8 гласа ЗА, НЕМА советници кои гласаа ПРОТИВ, 6 ВОЗДРЖАНИ советници** е усвоен*Образец К2 - Квартален извештај за достасани ненамирени обврски на општина Берово период за извештаен период за квартал од 01.01.2023 – 30.06.2023 година (втор квартал);*

1. ***Образец К3 - Квартален извештај за промените на состојбата на секое задолжување на општините и јавните претпријатија основани од општините за извештаен период за извештаен период за квартал од 01.01.2023 – 30.06.2023 година (втор квартал);***

Претседателот на Совет Марија Буровска, отвори расправа по дадената точка и бидејќи никој од советниците не се јави за збор, се премина на гласање и **со 14 гласа ЗА, НЕМА советници кои гласаа ПРОТИВ, нема ВОЗДРЖАНИ советници** е усвоен *Образец К3 - Квартален извештај за промените на состојбата на секое задолжување на општините и јавните претпријатија основани од општините за извештаен период за извештаен период за квартал од 01.01.2023 – 30.06.2023 година (втор квартал);*

1. ***Предлог О Д Л У К А за давање на согласност за обезбедување на дизел гориво за чистење на Ормански Поток на територијата на општина Берово;***

Претседателот на Совет Марија Буровска, отвори расправа по дадената точка и даде збор на Градоначалникот Пекевски, која истакна дека од причина што од страна на АД Водостопанство на РСМ – Скопје, а за потребите на Општина Берово за чистење и на Ормански поток, е одобрено користење на градежна машина – багер, со свој ракувач до 14.08.2023 година, а во меѓувреме веќе се почнати активности за чистење на каналот на Ормански поток. Чистењето на потокот, ќе се евидентира во градежна книга/градежен дневник, кој ќе биде оверен од страна на претставник на АД Водостопанство на РСМ - Скопје и од овластен претставник од Општина Берово. Општина Берово преку свој претставник ќе врши надзор над работата и овластено лице кое ќе биде задолжено да води евиденција на потрошеното гориво.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници, (советникот Петар Ружински е отсутен од гласање )** е усвоена *О Д Л У К А за давање на согласност за обезбедување на дизел гориво за чистење на Ормански Поток на територијата на општина Берово;*

1. ***Годишна Програма за работа на ООУ “Никола Петров Русински” с.Русиново, Берово за учебната 2023/2024 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека комисијата за јавни дејности нема одржано состанок, но се е дадено детално во предложената програма за работа на ООУ „Никола Петров Русински“ с.Русиново, Берово.

*\*Во меѓувреме советничката Ангела Здравковска дојде на Седница на совет*

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (советничката Наташа Ваканска се иззема од гласање)** е усвоена*Годишна Програма за работа на ООУ “Никола Петров Русински” с.Русиново, Берово за учебната 2023/2024 година;*

1. ***Предлог О Д Л У К А за давање на согласност за распределба на пластични канти за отпад;***

Претседателот на Совет Марија Буровска, отвори расправа по дадената точка. За збор се јави советникот Петар Ружински, кој упати прашање до Градоначалникот Пекевски, на кој начин и според кои критериуми ќе се распределуваат овие канти, и даде сугестија распределувањето да биде на фреквентни улици и места во градот, онаму каде што има најголем проток на луѓе. На ова Градоначланикот Пекевски објасни дека овие 200 пластични канти за селекција на отпад ќе се даваат на реверс, најпрвин ќе биде на улици во ист дел од градот, каде што сите граѓани имаат соодветни канти за комунален отпад, и на тој начин и собирањето на селектираниот отпад ќе биде полесно, па ако работите се одвиваат како што треба, ќе бараме начин да издвоиме средства од буџетот на општината за континуирана набавка на вакви канти, но сето тоа ќе зависи од подигнувањето на свеста кај граѓаните за правилна селекција на отпадот, заради тоа и овие канти се даваат на реверс. Советникот Петар Ружински предложи овие канти да се даваат на домаќинства кои се редовни плаќачи на сметките за комунални услуги. Советничката Славица Фурнаџиска даде предлог да се одржи состанок за едукација на граѓаните за правилно користење и одлагање на отпад од пет амбалажа. Претседателката на Совет, Марија Буровска ги нагласи член 3 и член 4 од Одлуката кои предвидуваат корисниците на кои ќе им бидат распределни кантите се должни за истите да се грижат со внимание на добар домаќин, односно добар стопанственик. Доколку настане оштетување на истите по вина на корисникот, за истите ќе бидат задолжени да извршат надоместок на штета. Доколку дојде до раскинување на Договорот Бр.03-4002/2 од 18.11.2022 година, помеѓу Општина Берово и ПАКОМАК ДОО Скопје, кантите ќе бидат повлечени од употреба и вратени на сопственикот на истите, односно на ПАКОМАК ДОО Скопје.

Бидејќи никој друг од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за давање на согласност за распределба на пластични канти за отпад;*

1. ***Предлог О Д Л У К А за доделување парична помош за настраданите граѓани од поплавите во Република Словенија;***

Претседателот на Совет Марија Буровска, отвори расправа по дадената точка и даде збор на Градоначалникот Пекевски, кој истакна дека во моментите во 2021 година кога нашата општина се соочи со големите шумски пожари, волонтерите од Република Словенија први ни помогнаа, сега е моментот кога ние со оглед на нашите финансиски можности треба да помогнеме на оваа наша пријателска земја. Советничката Славица Фурнаџиска даде предлог помошта да биде во висина од 200 000 денари.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за доделување парична помош за настраданите граѓани од поплавите во Република Словенија;*

***10. Советнички иницијативи и прашања;***

***1.***  Советничката Ангела Здравковска упати прашање за Градоначалникот дали ул.23 во населба Ширината во Берово е предвидена за изградба. Од причина што Градоначалникот не беше присутен на седницата, на ова прашање од страна на општинските служби беше сугерирано овој предлог да се даде при изготвувањето на програмата за изградба и реконструкција на локални улици и патишта во општина Берово за 2024 година.

***11. Барања од институции и граѓани.***

***1. Барање од Руменка Лукароска од Берово за доделување на финансиски средства за болничко лекување***

Советот на Општина Берово на 33-та Седница одржана на ден 11.08.2023 година под точка 11. Барања од институции и граѓани, го разгледа барањето за еднократна помош и донесе З А К Л У Ч О К дека со оглед на фактот што ставката од Буџетот на општина Берово од која се вршат трансферите на средства за оваа намена е истрошена, сите барања за финансиска поддршка кои до Советот на Општина Берово се доставени за разгледување на 33-та седница да бидат разгледани и по истите да се одлучува повторно на следна седница на Совет на Општина Берово, кога ќе се обезбедат средства за исплата.

***2. Барање од Михаил Белдедовски за доделување на финансиски средства за издавање на книга;***

Советот на Општина Берово на 33-та Седница одржана на ден 11.08.2023 година под точка 11. Барања од институции и граѓани, го разгледа барањето за доделување на средства за објавување на книга и донесе **З А К Л У Ч О К** декасо оглед на фактот што ставката од Буџетот на општина Берово од која се вршат трансферите на средства е истрошена, сите барања за финансиска поддршка кои до Советот на Општина Берово се доставени за разгледување на 33-та седница да бидат разгледани и по истите да се одлучува повторно на следна седница на Совет на Општина Берово, кога ќе се обезбедат средства за исплата.

***3. Барање од Росана Алачовска за доделување на еднократната парична помош;***

Советот на Општина Берово на 33-та Седница одржана на ден 11.08.2023 година под точка 11. Барања од институции и граѓани, го разгледа Вашето барања за еднократна помош и донесе З А К Л У Ч О К дека со оглед на фактот што ставката од Буџетот на општина Берово од која се вршат трансферите на средства за оваа намена е истрошена, сите барања за финансиска поддршка кои до Советот на Општина Берово се доставени за разгледување на 33-та седница да бидат разгледани и по истите да се одлучува повторно на следна седница на Совет на Општина Берово, кога ќе се обезбедат средства за исплата.

***4. Барање од жители на ул.Козара во Берово за доасфалтирање;***

Советот на Општина Берово на 33-тата Седница одржана на ден 11.08.2023 година го разгледа Барањето бр.09-3010/1 од 31.07.2023 година доставено од група граѓани за асфалтирање на втор дел на ул. “Козара” во Берово и донесе **З А К Л У Ч О К** дека од причина што Општината веќе располага со проектна документација за горенаведената улица, Барањето да се достави до Одделението за комунални дејности и заштита на животната средина при Општина Берово и истата да биде ставена во програмата за изградба на локални улици и патишта на Општина Берово за 2024 година.

***5. Барање од Јавна Установа Меѓуопштински Центар за Социјална Работа Берово за доделување на средства за превоз на деца за летување во Струга од социјално ранливи категории;***

На Јавна Установа Меѓуопштински Центар за Социјална Работа Берово, со ЕДБ 4001981101074, се доделуваат 27.300,оо денари за превоз на деца за летување во Струга од социјално ранливи категории. Одделението за финансиски прашања на Општина Берово да го спроведе ова Решение по доставување на известување од ЈУМЦСР Берово за реализирана услуга и доствена фактура од ангажираниот правен субјект задолжен за превозот на деца за летување во Струга од социјално ранливи категории - Ѓоко Г. Шонтевски ТП.

Точките на дневен ред се исцрпени и седницата е завршена во 09 часот.

На крајот од седницата Претседателката Марија Буровска се заблагодари на Советниците за присуството.

Усвоен со

Бр.09-3310/1

­­­­30.08.2023 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*